4. heinäkuuta
Tapahtumia

1054 – Kiinalaiset ja amerikanintiaanit havaitsivat supernovan Härän tähdistössä ζ Tauri -tähden lähellä. Usean kuukauden ajan se oli niin kirkas, että näkyi päivälläkin. Sen jäänteet muodostavat Rapu- eli Äyriäissumun.
1187 – Hattinin taistelu: Saladin voitti Jerusalemin kuninkaan Guy de Lusignanin.
1776 – Yhdysvallat julistautui itsenäiseksi: Toinen siirtokuntien kongressi hyväksyi Yhdysvaltain itsenäisyysjulistuksen Ison-Britannian kuningaskunnasta muodostaen näin Amerikan yhdysvallat.
1802 – Yhdysvaltain sotilasakatemia avattiin West Pointissa New Yorkissa.
1803 – Louisianan ostosta Ranskalta (Louisiana Purchase) ilmoitettiin yhdysvaltalaisille.
1826 – Yhdysvaltain itsenäisyysjulistuksen 50-vuotisjuhla; kaksi julistuksen allekirjoittajaa, John Adams ja Thomas Jefferson kuolivat samana päivänä.
1837 – Grand Junction Railway, maailman ensimmäinen pitkä rautatie, avattiin Birminghamin ja Liverpoolin välillä.
1840 – Cunard-linjan 700 tonnin höyrykäyttöinen puinen siipiratasalus RMS Britannia lähti Liverpoolista Halifaxiin Nova Scotiaan ensimmäiselle Atlantin ylittäneelle matkustajia kuljettaneelle risteilylle.
1845 – Henry David Thoreau aloitti kaksi vuotta kestäneen yksinkertaisen elämän kokeilun Walden Pondissa Concordin lähellä Massachusettsissa.
1855 – Walt Whitmanin runokokoelma Leaves of Grass julkaistiin New Yorkin Brooklynissä.
1863 – Yhdysvaltain sisällissota: Vicksburgin taistelu. Ulysses S. Grant ja Unionin armeija valtasivat Konfederaation kaupungin Vicksburgin Mississipissä kaupungin antauduttua. Piiritys oli kestänyt 47 päivää.
1865 – Lewis Carrollin Liisan seikkailut ihmemaassa julkaistiin.
1918 – Turkin viimeinen sulttaani Mehmed VI nousi valtaistuimelle.
1941 – Toinen maailmansota: ensimmäiset Suomen sotilasjohdon alaiset joukot hyökkäsivät Kuhmon alueelta Neuvostoliittoon jatkosodassa.
1942 – Toinen maailmansota: Sevastopolin 250 päivää kestänyt piiritys päättyi.
1943 – Toinen maailmansota: jatkosodassa neuvostopartisaaniosasto väijytti aamuyöllä Inarin Laanilassa linja-auton ja teki iskun läheiseen kestikievariin. Useita siviilejä sai surmansa.
1946 – Yhdysvallat myönsi Filippiineille täyden itsenäisyyden 381 vuoden lähes keskeytyksemättömän siirtomaakauden jälkeen.
1950 – Radio Free Europen ensilähetys.
1976 – Terrorismi: Operaatio Entebben israelilaiset kommandot hyökkäsivät Entebben kansainväliselle lentoasemalle Ugandassa ja vapauttivat palestiinilaisterroristien kaappaaman Air France -lentoyhtiön matkustajalentokoneen kaikki panttivangit.
1987 – Entinen Gestapon päällikkö Klaus Barbie (”Lyonin teurastaja”) tuomittiin Ranskassa elinkautiseen rikoksista ihmiskuntaa vastaan.
1991 – Slovenian sodan taistelut päättyivät.
1997 – Avaruustutkimus: Nasan Mars Pathfinder -avaruusluotain laskeutui onnistuneesti Marsiin.
2004 – Kreikka voitti yllätyksellisesti kultaa jalkapallon EM-kisoissa.
2005 – Deep Impact -avaruusluotaimen iskeytyjä räjähti komeetta Tempel 1:ssä.
2009 – Vapaudenpatsaan kruunu avattiin jälleen yleisölle syyskuun 11. päivän iskujen aiheuttaman kahdeksan vuoden tauon jälkeen.
2012 – CERN tiedotti ominaisuuksiltaan Higgsin hiukkaseen peräti 4,9σ:n varmuudella sopivan hiukkasen löytymisestä.